केदारपुरी में चल रही परियोजनाओं की प्रगति से अवगत कराने के लिये मंदिर परिसर में बने अतिथि गृह में उन्हें एक वीडियो भी दिखाया जायेगा। मुख्य सचिव ने बताया कि केदारपुरी पुनर्निर्माण परियोजना कार्यों का प्रधानमंत्री ने पिछले साल अपने भ्रमण के दौरान शिलान्यास किया था। उन्होंने कहा कि प्रधानमंत्री के केदारनाथ धाम दौरे के सभी तैयारियां पूरी हो चुकी हैं और वीआईपी हैलीपेड से मन्दिर तक के मार्ग से निरन्तर बर्फ हटाई जा रही है। उन्होंने बताया कि पिछले दिनोंहुई बर्फवारी से पूरी केदारपुरी अत्यन्त मनमोहक तथा आकर्षक हो गई है। केदारनाथ से करीब 400 मीटर ऊंची ध्यान गुफा या मेडीटेशन केव सहित कई नयी चीजें इस बार हिमालयी धाम के दर्शन के लिये आ रहे प्रधानमंत्री नरेंद्र मोदी का स्वागत करेंगी।